סודוקו הפותר את עצמו, נציגה עסקית המשנה את מינה, מסך טלוויזיה מעורר הזיות ועוד אירועים המבוססים על המציאות בתקשורת העברית
  הסודוקו הקל מאוד מאוד מאוד הסודוקו הקשה ב"ישראל פוסט" (9.7.09) היה קשה מדי, אז בעיתון פתרו אותו עבור הקוראים.  חדש: מדבקה לשינוי מגדר, שם ותפקיד המחלוקת בין הכלכלונים על הטועים והצודקים בפרשת המדבקה של לייף-קיפר מחלחלת לפרטים הקטנים ביותר – אין ביניהם הסכמה אפילו בעניין השם, התפקיד והמגדר של נציג/ת MSI שהגיב/ה בפרשה (7.7.09): ב"דה-מרקר" זו גסטין צאנג, דוברת החברה; ב"כלכליסט" גאסטין צאנג, מנהל פיננסים בחברה; וב"גלובס" גודין צאנג, מנהלת קשרי לקוחות במחלקה הפיננסית של החברה.  וב"גלובס", למודי ניסיון, לא מוכנים להתחייב על כותרת גג בפרשה.  90% שכן, 90% שלא "הארץ" (14.7.09): 99.9% שהעסקה סגורה + 0.01% שזה לא סוף הסיפור = 99.91%. לאן הלכו עוד 0.09%, והאם מדובר ברמיזה מכוערת על כישורי האריתמטיקה של אנשי בית"ר ירושלים?   תוספת (15.7): "אני קורא קבוע של מדורך המשובח, בעיקר כדי ללמוד. אין לך ברירה אלא להאמין לי כי לא מדובר בטעות אריתמטית אלא בניסיון להציג את האחוז הקטן ביותר לסיכוי. כבוגר שלוש יחידות מתמטיקה הרשה לי להבטיחך כי ברור לי ש-0.01 + 99.9 אינם 100. לכן גם לא השתמשנו במונח האחוזים הנותרים. ברור שהיינו יכולים גם לכתוב 0.0001 אבל עצרנו אחרי 0.01. לכן אותו אחוז מופיע גם בטור הפרשנות וגם בכותרת. כאשר העלו את הטור שלי בוואלה ספורט וכתבו במשנה 0.01% הנותרים מיהרתי לבקש שיוותרו על המלה הנותרים. אגב, כמה אחוזים יש שתאמין לי? שלומי ברזל, עורך מדור ספורט הארץ". תת-זונה בן כמה הילד שהורעב לפי החשד על-ידי אמו, שלוש וחצי, לפי אתר "הארץ" (14.7.09), או שנתיים, לפי אותו אתר בדיוק?  וב-ynet מאשימים את היצאניות (14.7.09).  לפעמים כתבות באתר "דה-מרקר" (13.7.09): לפעמים מצוינות, לפעמים משאירות אותי תוהה מה לכל הרוחות קרה.  פעמיים. כי טוב שתי הפסקאות הראשונות בכתבה ב-nrg כל-כך טובות, שעורכי האתר חוזרים עליהן פעמיים (12.7.09).  טימותי לירי דווקא העדיף פלזמה אתר "כלכליסט" (12.7.09): קניתי מסך LSD. ואני רואה צבעים. הרבה צבעים. כל-כך יפים!  שיא השגיאות פר משפט במקום השני, הכותרת הראשית של אתר "דה-מרקר" (10.7.09):  ובמקום הראשון, ynet מה-6.7.09.  הערב בטלוויזיה בניגוד למה שדווח ב-ynet, אני בטוח שרון לשם לא חושב שלסדרה החדשה שכתב יש "נופח דרמטי" (13.7.09).  ויש לי תחושה ש"רביעיית רן" אינה תוכנית "תעודה טבע ופנאי, אקולוגי", כפי שטוען מדריך התוכניות של ynet.  תודה לקוראים הערנים רועי זהור, אורן פרסיקו, פט, גילעד נס, גירי ברנשטיין, גיא יצחקי, רוני בק, דן, עידו קנר, אריק דוד ואילת. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.